18. ΝΟΜΟΘΕΤ.ΔΙΑΤΑΓΜΑ υπ’ αριθ.168 της 16/16 Νοεμ. 1974 (ΦΕΚ Α΄340) Περί συμπληρώσεως ή τροποποιήσεως διατάξεων του Ν.Δ. 76/1974 «περί επαναφοράς απολυθέντων ή εξαναγκασθέντων εις παραίτησιν υπαλλήλων κλπ.» και άλλων συναφών διατάξεων. Άρθρ.1.-1.(Προστίθεται εδάφιον εις την παρ.1 του άρθρ.5 Ν.Δ. 76/1974, ανωτ.αριθ.15). 2.Προκειμένου περί των κατά το τελευταίον εδάφιον της παρ.1 του άρθρ.5 του Ν.Δ. 76/1974 υπαλλήλων, η κατά το δεύτερον εδάφιον της παρ.1 του άρθρου τούτου προθεσμία υποβολής αιτήσεως επανόδου των άρχεται από της δημοσιεύσεως του παρόντος. 3.Δια τους υπαγομένους εις το άρθρ.1 του παρόντος υπαλλήλους, οίτινες απελύθησαν συνεπεία καταργήσεως της εις ην ανήκον υπηρεσίας, μέχρι της 23ης Ιουλ. 1974 εφαρμόζονται αναλόγως αι διατάξεις του άρθρ.5 του Ν.Δ. 76/ 1974, ως συμπληρούται δια των προηγουμένων παραγράφων. Άρθρ.2.-(Προτίθεται παρ.5 εις το άρθρ.5 Ν.Δ. 76/1974, ανωτ.αριθ.15). Άρθρ.3.-1.Εις την κατά την παρ.3 του άρθρ.11 του Ν.Δ. 76/1974 αποκατάστασιν υπάγονται και οι επί παγία αντιμισθία Νομικοί Σύμβουλοι και Δικηγόροι των εις την παρ.1 του αυτού άρθρου αναφερομένων Νομικών Προσώπων, Τραπεζικών Εταιρειών, Οργανισμών κλπ., ανεξαρτήτως της υπ’ αυτών κατοχής ή μη οργανικής θέσεως. 2.Εις την υπό της διατάξεως της παρ.1 του άρθρ.1 του Ν.Δ.110/1974 «περί ρυθμίσεως θεμάτων αφορώντων εις το προσωπικόν των Τραπεζών» αποκατάστασιν υπάγονται και οι επί παγία αντιμισθία Νομικοί Σύμβουλοι ή δικηγόροι, οι απολυθέντες κατ’ εφαρμογήν των Α.Ν. 4/1967 και 19/1967. Άρθρ.4.-1.(Αντικαθίσταται η παρ.2 του άρθρ.1 Ν.Δ. 110/1974, τόμ.12 σελ.126,01). 2.(Παρατίθεται υπό την παρ.2 του άρθρ.1 Ν.Δ. 110/1974). Άρθρ.5.-(Αντικαθίσταται η παρ.2 του άρθρ.3 Ν.Δ. 110/1974, τόμ. 12 σελ.126,01). Άρθρ.6.-Δια Π.Δ/των, εκδιδομένων προτάσει του Υπουργού παρά τω Πρωθυπουργώ και του αρμοδίου κατά περίπτωσιν Υπουργού, δύναται να ρυθμισθή πάσα αναγκαία δια την εφαρμογήν διατάξεων του Ν.Δ. 76/1974 και του παρόντος λεπτομέρεια. Η διάταξις του άρθρ.13 του Ν.Δ. 76/1974 καταργείται. Άρθρ.7.-Οι απομακρυνθέντες δια πολιτικούς λόγους υπάλληλοι των εν άρθρ.11 παρ.1 του Ν.Δ. 76/1974 «περί επαναφοράς απολυθέντων ή εξαναγκασθέντων εις παραίτησιν υπαλλήλων κλπ.» αναφερομένων υπηρεσιών και Νομικών Προσώπων ανακτούν, εφ’ όσον επανέρχονται βάσει του ως άνω Ν.Δ/τος ή απεκατεστάθησαν ήδη καθ’ οιονδήποτε τρόπον εις την υπηρεσίαν αυτών, την αρχαιότητα ην εκέκτηντο κατά τον χρόνον της απομακρύνσεώς των, βάσει της οποίας υπολογίζεται και η ένταξις αυτών εις την ανάλογον μισθολογικήν κλίμακα. Κατά τα λοιπά εφαρμόζονται και επί των υπαλλήλων τούτων οι διατάξεις του άρθρ.3 του ως άνω Ν.Δ. 76/1974, του εκτός υπηρεσίας χρόνου υπολογιζομένου και ως χρόνου ασφαλίσεως εις τους οικείους ασφαλιστικούς οργανισμούς δι’ απάσας τας περιπτώσεις. Άρθρ.8.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 